การใช้สื่อในการจัดการเรียนการสอนเพื่อพัฒนาทักษะวิชานาฏศิลป์นักเรียนชั้นระดับชั้นประถมศึกษาปีที่ 5

โรงเรียนสาธิตมหาวิทยาลัยราชภัฎสวนสุนันทา

นางสาวแคทธียา เจริญสุข

**สังกัดโรงเรียนสาธิตมหาวิทยาลัยราชภัฏสวนสุนันทา**

[**katteeya\_ch/**](http://elsd.ssru.ac.th/katteeya_ch/)**@ssru.ac.th**

**บทคัดย่อ**

การศึกษาเรื่องการใช้สื่อในการจัดการเรียนการสอนเพื่อพัฒนาทักษะวิชานาฏศิลป์ของนักเรียนชั้นประถมศึกษาปีที่ 5 กลุ่มตัวอย่าง ได้แก่ นักเรียนชั้นประถมศึกษาปีที่ 5 โรงเรียนสาธิตมหาวิทยาลัยราชภัฎสวนสุนันทา ปีการศึกษา 2561 จำนวน 1 ห้องเรียน รวม 29 คน เครื่องมือที่ใช้ในการวิจัยได้แก่ สื่อหนังสืออิเล็กทรอนิกส์วิชานาฎศิลป์ เรื่องท่ารำวงมาตรฐาน สถิติที่ใช้ในการวิเคราะห์ข้อมูลได้แก่ ค่าคะแนนเฉลี่ย ( ) ค่าความเบี่ยงเบนของคะแนน (S.D.) การหาประสิทธิภาพของเครื่องมือ E1 / E2 ตามเกณฑ์ที่กำหนด คือ 80/80 การวิเคราะห์ประสิทธิภาพของแผนการจัดการเรียนรู้โดยใช้แอปพลิเคชั่นคาฮูทและสถิติการทดสอบสมมติฐาน (t-test for dependent Samples)

**ผลการศึกษาพบว่า**

1. การสร้างสื่อการเรียนการสอนวิชานาฏศิลป์โดยการทำสื่อหนังสืออิเล็กทรอนิกส์ E-book เรื่องท่ารำวงมาตรฐานพบว่าคะแนนทดสอบก่อนเรียนวิชานาฏศิลป์ เรื่องการแสดงนาฏศิลป์ไทย รำวงมาตรฐาน “เพลงชาวไทย” ของนักเรียนชั้นประถมศึกษาปีที่ 5 มีประสิทธิภาพเท่ากับ 85.19 / 89.62 ซึ่งเป็นไปตามเกณฑ์ที่กำหนดไว้คือ 80 / 80
2. การหาค่าดัชนีประสิทธิผลของการใช้แผนการจัดการเรียนรู้หนังสืออิเล็กทรอนิกส์ E-book ในการจัดการเรียนการสอนของนักเรียนชั้นประถมศึกษาปีที่ 5 ก่อนเรียนมีค่าเท่ากับ 5.85 และหลังการเรียน 13.65 แสดงว่านักเรียนมีความรู้เพิ่มขึ้นโดยมี เรียนอย่างมีนัยสำคัญทางสถิติที่ระดับ .05

คำสำคัญ : สื่อการเรียนการสอน , หนังสืออิเล็กทรอนิกส์ E-book , ชั้นประถมศึกษาปีที่ 5, โรงเรียนสาธิต , มหาวิทยาลัยราชภัฏสวนสุนันทา

**Abstract**

Resarch : Media usage in learning management to develop Thai classical   
 dance skills for Primary 5 stdents, Demonstration School, Suan   
 Sunnandha Rajabhat University

Researcher : Miss Katteeya Charoensuk

Year : 2018

ABSTRACT

A study of media usage in learning management to develop Thai classical   
dance skills for Primary 5 students. The sample group of this research was 26 primary 5 students, one class room, Demonstration School, Suan Sunandha Rajabhat University, Academic year 2018. The tool of this research was Thai classical dance E-book on basic Thai classical dance. The data was analyzed by x-bar (), standard deviation (SD), finding tool efficiency (E1/ E2) according set criteria (80/80), analyzing efficiency index of lesson plan by using Kahoot application and t-test for dependent samples.

**The study found that**

1. In term of making Thai classical dance E-book on basic Thai classical dance, it found that pre-test scores in Thai classical dance subject on Thai classical dance performance Chao-thai basic classical dance of Primary 5 students had efficiency equaled 85.19 / 89.62 which met set criteria 80 / 80.

2. Finding efficiency index of usage E-book lesson plan in learning activity for Primary 5 students equaled to 5.85 for pre-test and 13.65 for post-test. It meant that the students have learnt more with statistical significance equaled .05.

Keywords: teaching media; E-book; Primary 5 students; Demonstration School ,Suan Sunandha Rajabhat University

**บทนำ**

ในปัจจุบันเทคโนโลยีทางด้านการสื่อสารโทรคมนาคมและคอมพิวเตอร์เข้ามามีบทบาททั้งภาครัฐ ภาคเอกชนและการดําเนินชีวิตประจําวันของประชาชนทั่วไปเป็นอย่างมาก การเรียนการสอนรายบุคคลจะเข้ามามีบทบาททางด้านการศึกษามากขึ้นโดยการใช้คอมพิวเตอร์เพื่อการศึกษาด้วยเหตุนี้คอมพิวเตอร์ช่วยสอนหรือบทเรียนคอมพิวเตอร์กําลังเข้ามามีบทบาททั้งการเรียนการสอนในห้องเรียนการฝึกอบรมในสถานประกอบการและการเรียนการสอนผ่านสื่อโทรคมนาคม เช่นการจัดการศึกษาผ่านดาวเทียม

การพัฒนาเทคโนโลยีเพื่อการศึกษา โดยเฉพาะเทคโนโลยีสารสนเทศยิ่งทวีความสําคัญมากขึ้น เนื่องจากการศึกษามิใช่จํากัดอยู่เพียงในห้องเรียนหรือโรงเรียน แต่เป็นการเรียนรู้ตลอดชีวิต ที่ทุกคนมีโอกาสเรียนรู้ในทุกเรื่อง ทั้งที่เป็นความรู้วิชาการทั่วไป ความรู้ด้านศาสนาศิลปวัฒนธรรมภูมิปัญญาท้องถิ่นและภูมิปัญญาไทยในทุกที่ทุกเวลา การที่จะให้ทุกคนได้เรียนรู้อย่างมีคุณภาพนั้น เทคโนโลยีถือเป็นปัจจัยที่สําคัญอย่างหนึ่งในการเรียนการสอน ( แผนการศึกษาแห่งชาติ พ.ศ.2545 -2559 ) แนวคิดการสอนที่จะต้องใช้สื่อการสอน มาพัฒนาการสอนในกลุ่มสาระศิลปะ ดนตรี นาฏศิลป์ ในวิชานาฏศิลป์ไทย **ซึ่งแสดงถึงความเป็นเอกลักษณ์ประจำชาติ แสดงให้เห็นถึงอารยธรรมความเป็นไทย ความเจริญรุ่งเรืองทางด้านศิลปวัฒนธรรม ซึ่งเกิดมาจากสาเหตุแนวคิดต่างๆ เช่น ความรู้สึกตามอารมณ์ ไม่ว่าจะเป็นอารมณ์แห่งความสุข หรืออารมณ์ของความทุกข์ ซึ่งจะสะท้อนออกมาเป็นท่าทางธรรมชาติและประดิษฐ์มาเป็นลีลาการฟ้อนรำ หรือเกิดจากลัทธิความเชื่อในการนับถือสิ่งศักดิ์สิทธ์ เทพเจ้า โดยการบูชา ด้วยการขับร้อง ฟ้อนรำให้เกิดความพึงพอใจ ก่อนจะนำมาปรับปรุงให้เป็นแบบแผนและเอกลักษณ์ของไทย ซึ่งได้มีการแสดงกันอย่างแพร่หลายในปัจจุบัน (จินตนา สายทองคำ.2558 :09) เพื่อให้เกิดความสวยงามผู้แสดงควรมีองค์ประกอบในการแสดง เช่น การแสดงได้พร้อมเพรียงหรือถูกต้องตามจังหวะ ดังนั้นรัฐบาลจึงเล็งเห็นความสำคัญให้เด็กไทยฝึกปฏิบัตินาฏศิลป์เพื่อรักษา ขนบธรรมเนียม ประเพณีความเป็นไทยมาจนถึงปัจจุบัน**

นาฏศิลป์เป็นแหล่งรวมของศิลปะแขนงต่างๆ เช่น ศิลปะในการประพันธ์หรือวรรณคดี ศิลปะในการเขียนภาพ ศิลปะในการปั้น หล่อ แกะสลัก ศิลปะในการออกแบบก่อสร้างอาคารสถานที่ ศิลปะในการออกแบบเครื่องแต่งกาย จึงได้จัดให้มีการเรียนการสอนวิชานาฏศิลป์และยังช่วยส่งเสริมลักษณะนิสัยที่ดีแก่นักเรียนยังช่วยส่งเสริมการอนุรักษ์วัฒนธรรมไทยนักเรียนได้รับความรู้มีความเข้าใจเกี่ยวกับศิลปวัฒนธรรมไทย ช่วยปลูกฝังลักษณะนิสัยทางศิลปะ ในการฝึกปฏิบัติเพื่อเกิดความรู้ความชำนาญ และยังส่งเสริมการให้ผู้เรียนกล้าแสดงออก

จากเหตุผลดังกล่าว ผู้วิจัยจึงมีความสนใจที่จะทำวิจัยเรื่องการพัฒนาบทเรียนคอมพิวเตอร์มัลติมีเดียเรื่องการใช้โปรแกรม Electronic Book มาใช้ในการเรียนการสอนกลุ่มสาระศิลปะวิชานาฏศิลป์ ในระดับชั้นประถมศึกษาปีที่ 5 ซึ่งวิชานาฏศิลป์เป็นวิชาที่ต้องฝึกปฏิบัติ จนเกิดความชำนาญ แต่เนื่องจากจำนวนคาบเรียนของวิชานาฏศิลป์ นาฏศิลป์ มีจำนวนชั่วโมงเรียน เพียงสัปดาห์ละ 1 คาบ จึงไม่สามารถให้ผู้เรียนฝึกปฏิบัติในชั่วโมงเรียนได้อย่าง คล่องแคล่ว ซึ่งครูผู้สอนจึงเล็งเห็นความสำคัญของการฝึกปฏิบัติ จัดการเรียนการสอนเพื่อให้นักเรียนชั้นประถมศึกษาปีที่ 5 ได้มีความรู้ความเข้าใจและสามารถ นำท่ารำในชั่วโมงเรียนไปฝึกปฏิบัติที่บ้าน จึงได้ดำเนินการจัดทำสื่อการเรียนการสอนเพื่อให้ผู้เรียนได้ฝึกปฏิบัติ ทั้งในชั่วโมงเรียนและสามารถ นำเอาสื่อกลับไปฝึกที่บ้าน เพื่อเกิดความชำนาญ ถูกต้องตามจังหวะรวมไปถึงการมีผลสัมฤทธิ์ทางการเรียนที่ตรงตามจุดประสงค์ของการเรียนรู้ที่ตั้งไว้

**วัตถุประสงค์ของการวิจัย**

1. เพื่อสร้างสื่อการเรียนการสอนวิชานาฏศิลป์โดยการทำสื่อหนังสืออิเล็กทรอนิกส์ E-book เรื่องท่ารำวงมาตรฐาน ของนักเรียนชั้นประถมศึกษาปีที่ 5 โรงเรียนสาธิตมหาวิทยาลัยราชภัฏสวนสุนันทา

2. เพื่อวัดผลสัมฤทธิ์ทางการเรียนวิชานาฏศิลป์ของนักเรียนชั้นประถมศึกษาปีที่ 5 โรงเรียนสาธิตมหาวิทยาลัยราชภัฏสวนสุนันทา โดยใช้หนังสืออิเล็กทรอนิกส์ ก่อนและหลังการจัดการเรียนรู้

**ระเบียบวิธีวิจัย**

1. ทดสอบ ด้วยแบบทดสอบวัดผลสัมฤทธิ์ทางการเรียนกลุ่มสาระการเรียนรู้วิชานาฏศิลป์ เรื่องท่ารำวงมาตรฐาน พัฒนาผลสัมฤทธิ์ทางการเรียนวิชานาฏศิลป์ ใช้สื่อหนังสืออิเล็กทรอนิกส์ E-book ในการจัดการเรียนการสอนของนักเรียนชั้นประถมศึกษาปีที่ 5 โรงเรียนสาธิตมหาวิทยาลัยราชภัฏสวนสุนันทา

2.ดำเนินการสอนโดยใช้สื่อหนังสืออิเล็กทรอนิกส์ E-book จำนวน 4 ชุด เรื่องการพัฒนาผลสัมฤทธิ์ทางการเรียนวิชานาฏศิลป์ โดยใช้สื่อหนังสืออิเล็กทรอนิกส์ E-book ในการจัดการเรียนการสอน ชั้นประถมศึกษาปีที่ 5 โดยก่อนเรียน ผู้รายงานให้กลุ่มตัวอย่างทำแบบทดสอบย่อยของนวัตกรรม แต่ละเล่มของบทเรียน จากนั้นเรียนด้วยชั้นประถมศึกษาปีที่ 5 ผู้รายงานให้กลุ่มเป้าหมายตอบคำถามของบทเรียนลงในกระดาษคำตอบ เมื่อเรียนนวัตกรรมเสร็จ ผู้รายงานให้กลุ่มเป้าหมายทำแบบทดสอบหลังเรียน

3 เมื่อสิ้นสุดการเรียนด้วยสื่อหนังสืออิเล็กทรอนิกส์ E-book ทั้ง 4 ชุดแล้ว ผู้รายงานให้กลุ่มเป้าหมายทำแบบ ทดสอบหลังเรียน (Posttest) โดยใช้แบบทดสอบวัดผลสัมฤทธิ์ทางการเรียน เพื่อดูพัฒนาการของนักเรียน

การวิเคราะห์ข้อมูล ค่าประสิทธิภาพ ให้มีประสิทธิภาพตามเกณฑ์ ผลสัมฤทธิ์ทางการเรียน หลังเรียนที่เรียนด้วยสื่อหนังสืออิเล็กทรอนิกส์ E-book โดยใช้ร้อยละ ค่าเฉลี่ย ค่าเบี่ยงเบนมาตรฐาน และสถิติทดสอบค่าที ส่วนเบี่ยงเบนมาตรฐาน ค่าดัชนีความสอดคล้อง สถิติทดสอบค่าที แบบ 0ne sample ประสิทธิภาพของสื่อหนังสืออิเล็กทรอนิกส์ E-book ประสิทธิภาพของผลผลิต

**ผลการวิจัย**

จากการทดสอบก่อนเรียนและหลังเรียนวิชานาฏศิลป์ ศ15101 การแสดงนาฏศิลป์ไทย เรื่องมาตรฐาน “เพลงชาวไทย” ของนักเรียนชั้นประถมศึกษาปีที่ 5 จำนวน 29 คน

โดยเสนอหลักฐานข้อมูลอย่างเป็นระเบียบและเข้าใจง่าย

|  |  |  |  |  |  |  |
| --- | --- | --- | --- | --- | --- | --- |
| รายการ | n) | () | (S.D.) |  | **S.D.** | t-test |
| (Pretest) | 29 | 5.58 | 1.26 | 7.81 | 1.94 | 20.53 |
| (Posttest) | 29 | 13.65 | 1.55 |

\*มีนัยสำคัญทางสถิติที่ระดับ .05

การวิจัยเพื่อใช้สื่อในการจัดการเรียนการสอนพัฒนาทักษะ วิชานาฏศิลป์ระดับชั้นประถมศึกษาปีที่ 5 โรงเรียนสาธิตมหาวิทยาลัยราชภัฏสวนสุนันทา โดยการทำสื่อหนังสืออิเล็กทรอนิกส์ในการเรียนการสอนวิชานาฏศิลป์ และเพื่อวัดผลสัมฤทธิ์ทางการเรียนวิชานาฏศิลป์ ศ15101 เรื่องท่ารำวงมาตรฐาน โดยการใช้สื่อการเรียนการสอน E-Book ในครั้งนี้สรุปผล ดังนี้

ผลการวิเคราะห์ผลสัมฤทธิ์ทางการเรียนจากการทดสอบก่อนเรียนและหลังเรียน วิชานาฏศิลป์ ศ15101 เรื่องท่ารำวงมาตรฐาน ของนักเรียนชั้นประถมศึกษาปีที่ 5 โรงเรียนสาธิตมหาวิทยาลัยราชภัฏสวนสุนันทา โดยการใช้สื่อการเรียนการสอน E-Book พบว่า การทดสอบก่อนเรียนและการทดสอบหลังเรียนมีความแตกต่างกันอย่างมีนัยสำคัญที่ระดับ 0.01 นอกจากนี้ ยังพบว่าการทดสอบก่อนเรียนมีค่าเฉลี่ย 5.85 ในขณะที่การทดสอบหลังเรียนมีค่าเฉลี่ย 13.65 ซึ่งเป็นค่าเฉลี่ยที่สูงขึ้น เมื่อพิจารณาค่าเบี่ยงเบนมาตรฐานของการทดสอบก่อนเรียนซึ่งมีค่า 1.26 ในขณะที่ค่าเบี่ยงเบนมาตรฐานของการทดสอบหลังเรียนซึ่งมีค่า 1.55 ซึ่งเป็นค่าเบี่ยงเบนมาตรฐานที่เพิ่มขึ้น แสดงให้เห็นว่า หลังเรียนนักเรียนมีคะแนนกระจายกันมากขึ้นแต่ไม่มากนัก กล่าวอีกนัยหนึ่งคือ การทดสอบหลังเรียนมีค่าการกระจายของคะแนนมากกว่าการทดสอบก่อนเรียน เป็นเครื่องชี้ว่าการสอนตามแผนการเรียนรู้นี้ สามารถเพิ่มผลสัมฤทธิ์ทางการเรียนให้สูงขึ้น แต่ยังไม่สามารถทำให้นักเรียนบรรลุจุดประสงค์การเรียนไปได้ในระดับที่ใกล้เคียงกัน จึงควรหาข้อบกพร่องเพื่อแก้ไขปรับปรุงในครั้งต่อไป

จากค่าเฉลี่ย ( ) และค่าเบี่ยงเบนมาตรฐาน (S.D.) หลังเรียน ได้คำนวณค่าของประสิทธิภาพการสอนของผู้วิจัยซึ่งถือว่ามีคุณภาพการสอนในระดับดี

จึงกล่าวได้ว่า การจัดกิจกรรมกระบวนการเรียนรู้ การใช้สื่อการเรียนการสอน E-Book มีประสิทธิภาพในการพัฒนาผลสัมฤทธิ์ทางการเรียนของนักเรียนวิชานาฏศิลป์ ศ15101 เรื่องท่ารำวงมาตรฐาน ของนักเรียนชั้นประถมศึกษาปีที่ 5 โรงเรียนสาธิตมหาวิทยาลัยราชภัฏสวนสุนันทา โดยการใช้สื่อการเรียนการสอน E-Book ให้สูงขึ้นเป็นที่น่าพอใจ

**ข้อเสนอแนะ**

ควรศึกษาการพัฒนาบทเรียนคอมพิวเตอร์มัลติมีเดียในกลุ่มสาระอื่นๆ เพื่อเปรียบเทียบกัน ควรศึกษาเปรียบเทียบการเรียนการสอนด้วยบทเรียนคอมพิวเตอร์มัลติมีเดียกับ การเรียนการสอนด้วยวิธีอื่นๆ เช่นการถ่ายวิดีโอ มีเกมเล่นในท่ารำต่างๆ

**บรรณานุกรม**

กรมวิชาการ กระทรวงศึกษาธิการ หลักสูตรการศึกษาขั้นฐาน กรุงเทพฯ : โรงพิมพ์องค์การรับส่งสินค้าและพัสดุภัณฑ์, 2545

กรมศิลปากร รำวง พิมพ์ครั้งที่ 2 พระนคร, 2503 จิราพร รัตนวราหะ และคณะ ชุดวิชา ร้องรำทำเพกรุงเทพฯ : องค์การค้าคุรุสภา, 2535ธนิต อยู่โพธิ์ ศิลปะละครรำและคู่มือนาฏศิลป์ไทย กรุงเทพฯ : โรงพิมพ์ห้างหุ้นส่วนศิวพร,

2516 พิมล ทัศศรี และคณะ กิจกรรมนาฏศิลป์ 4 กรุงเทพฯ : สำนักพิมพ์พานิช, 2530